Diari Oficial de la Generalitat Valenciana


Sumari del DOGV 1768, del 22-04-1992 (1992/824525)

ORDRE de 26 de març de 1992, de la Conselleria de Treball i Afers Socials, per la qual es desplega el Programa d'Iniciatives Locals d'Ocupació de la Comunitat Valenciana.
--------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/03/26/(1)/dof/vci/html**

### Dades del document

Número de DOGV
:   1768

Data del DOGV
:   22-04-1992

Secció del DOGV
:   DISPOSICIONS GENERALS

Número del document
:   1992/824525


Data del document
:   26-03-1992

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

Ordre de 26 de març de 1992, de la Conselleria de Treball i Afers Socials, per la qual es desplega el Programa d'Iniciatives Locals d'Ocupació de la Comunitat Valenciana.  
En el marc de desplegament dels objectius instrumentals prioritàriament ordenats pel Decret 12/1992, del programa d'actuació de la Generalitat Valenciana en matèria de foment d'ocupació (DOGV núm. 1.715, del dia 03.02.92), en l'article 5.2) estableix un programa destinat a la creació de llocs de treball de caràcter estable que afavoresca les potencialitats endògenes de les diverses zones en què es puguen establir i els objectius del qual són la creació d'ocupació i de condicions de desenvolupament econòmic en l?àmbit local, que constitueix l?eix fonamental del programa que s'ha denominat d'iniciatives Locals d'Ocupació.  
Per això, d'acord amb la disposició final segona del Decret 12/1992, de 16 de gener, del Govern Valencià, i fent ús de les facultats que confereix la Llei 5/1983, de 30 de desembre, de Govern Valencià (DOGV de 30.12.83), i el Decret 36/88, de 21 de mare, del Consell de la Generalitat Valenciana (DOGV de 13.04.88, amb el qual s'aprova el reglament orgànic i funcional de la Conselleria de Treball i Afers Socials),  
ORDENE:  
Article primer. Objectius  
Establir el Programa d'iniciatives Locals d'Ocupació, els objectius del qual són els de creació d'ocupació estable mitjançant la participació de les corporacions locals com a ens promotors d'activitats econòmiques en l?àmbit local dels municipis de la Comunitat Valenciana.  
La dotació pressupostada per a l?exercici de 1992 serà de 009.475.419 pessetes, en les línies de subvenció 407/000/92 i 702/00/92.  
Article segon. Destinataris  
Seran destinataris dels recursos efectes al programa de les corporacions locals, els seus organismes autònoms i empreses públiques locals, que realitzen les activitats definides en l'article següent com a Iniciativa Local d'Ocupació, i que reunesquen els requisits i les condicions que es contenen en els articles següents.  
Article tercer. Activitats incloses en el concepte d'Iniciativa Local d'Ocupació:  
Seran considerades, als efectes d'aquesta disposició, iniciatives locals d'ocupació els següents tipus d'actuació:  
1. Creació d'agències de desenvolupament local en els àmbits comarcal o províncial.  
2. Realització d'estudis, plans estratègics, plans de viabilitat, etc.  
3. Participació de les administracions locals, els seus organismes autònoms i empreses publiques locals, en empreses que s'instal·len en els seus respectius àmbits territorials.  
4. Realització d'inversions directament relacionades amb l?exercici d'activitats de desplegament econòmic.  
5. Projectes de caràcter singular, generadors d'ocupació estable directa i induïda, mitjançant la creació d'unitats productives amb característiques de mitjana empresa.  
6. Excepcionalment es podran concedir ajudes a les empreses, si creen ocupació, per al desplaçament dels nous treballadors que tinguen la seua residència a una distància superior a 15 km. del centre de treball, quan no hi haja mitjans de transport públics que efectuen trajectes regulars, coincidents amb l?inici i la fi de les jornades de treball.  
Article quart. Les agències de desenvolupament local  
Les agències de desenvolupament local es configuren en el marc del Programa d'iniciatives Locals d'Ocupació com a unitats específiques creades per les administracions locals, per al desenvolupament econòmic i la creació d'ocupació estable als seus respectius entorns.  
Les esmentades agències reuniran les següents característiques.  
1. Realitzaran un programa de desenvolupament local, diferenciat perfectament dels altres serveis locals.  
2. Els esmentats programes de desenvolupament local tindran els continguts mínims següents:  
2.1. Finalitat i objectius dirigits a la creació d'ocupació estable en el marc de la promoció econòmica local.  
2.2. Recursos humans i materials necessaris per a la seua realització.  
2.3. Pressupostos anuals i fonts de finançament possibles i/o alternatives.  
2.4. Durada màxima i possibilitat de consolidació permanent, bé en l?organització administrativa local o mitjançant la seua transformació en organisme autònom o empresa pública de serveis.  
3. Es projectarà per un període mínim de tres anys.  
4. Podran tenir forma jurídica de societat, i en qualsevol cas amb participació majoritària de res administracions locals.  
Article cinquè. Estudis per a la promoció econòmica  
La realització d'estudis concrets per a la promoció econòmica, i diagnosi dels sectors productius locals, plans estratègics o plans de viabilitat per a la creació d'activitat econòmica, i la seua conseqüència immediata de creació d'ocupació, podran acollir-se a les ajudes del programa ILO, si reuneixen els següents requisits que:  
1. La seua promoció siga realitzada, per les administracions locals o entitats pertanyents a aquestes (organismes autònoms o empreses publiques locals).  
2. Responguen a una necessitat, constatada per les dades d'activitat econòmica i per l?evolució de la taxa de desocupació en la zona a considerar:  
3. Per a la seua realització serà absolutament imprescindible acudir a la contractació d'experts, bé integrant-se temporalment en la plantilla laboral de l'administració o entitat local sol·licitant, bé acudint a la contractació administrativa amb professionals independents o empreses consultores, especialitzades.  
4. No s'estenguen en la seua L'execució a un període superior d'un any, ni inferior a tres mesos.  
5. El seu cost total no podrà ser desproporcionat a la realitat sócio-econòmica de la zona a considerar, tenint-hi com a referència les dades esmentades en el punt 2 d'aquest article i el pressupost anual de l'administració local o entitat sol·licitant.  
Article sisé. Participació en projectes empresarials.  
La participació de les administracions locals i entitats esmentades en l'article segon en projectes empresarials a desplegar en els seus respectius àmbits, haurà de reunir els requisits següents:  
a) Tindran com a finalitat l'interès social de creació d'ocupació estable en activitats de caràcter productiu-comercial i/o de serveis.  
b) Els projectes empresarials hauran de tenir viabilitat en els aspectes tècnics, econòmics i financers, i els seus promotors acreditar davant l'administració local o entitat participant, la seua solvència i el seu coneixement dels sectors en què s'enquadren.  
c) L'esmentada participació consistirà en la subscripció i dessemborsament d'accions, participacions i quotes d'associació, amb els límits legals i pressupostaris pertinents, a fi de capitalitzar els projectes empresarials esmentats anteriorment.  
Article setè. Inversions en actius materials  
Les administracions locals, els seus organismes autònoms i les empreses públiques locals de promoció econòmica, podran demanar directament la realització d'inversions a què es refereix l'apartat 4 de l'article tercer amb les següents característiques:  
Que es tracte d'inversions en immobilitzat material, susceptibles d'ocupació i/o utilització immediata per a l?exercici d'una activitat econòmica de caràcter empresarial, productiva, comercial o de serveis.  
Les inversions escomeses constituiran una unitat perfectament identificable inventariable. I no es podran alienar a tercers en un període de cinc anys des de la seua recepció, per l?entitat promotora. S'exceptuen d'açò últim, aquells elements de l?immobilitzat material adquirit, el període d'amortització i reposició dels quals siga inferior als esmentats.  
Respondran a un pla d'inversió de l?entitat local promotora, coherent amb objectius concrets i identificables, d'impuls d'activitats econòmiques generadores de llocs de treball.  
Article vuitè. Projectes de caràcter singular  
Els projectes de caràcter singular, pel seu volum d'inversió, tipus d'activitat, creació d'ocupació i impacte econòmic en la zona o comarca d'influència del lloc on s'instal·len, podran ser objecte d'un pla d'ajudes conjunt. En aquest es recolliran aquells projectes establerts en els diferents programes de la Conselleria de Treball i Afers Socials que permeten portar-los a terme.  
En qualsevol cas, els projectes vindran referits a la creació d'unitats productives, amb característiques de mitjana empresa, preferentment pertanyent a sectors que diversifiquen el teixit industrial de les localitats d'implantació, o bé que suposen l?inici d'activitat industrial a les esmentades localitats.  
La determinació del caràcter singular serà realitzada per la Conselleria de Treball i Afers Socials a proposta de la Direcció General d'Ocupació i Cooperació, una vegada avaluats per aquesta els projectes presentats i els informes tècnics que s'hauran requerit a aquest efecte.  
Article novè. Ajudes, concepte i classes  
Les ajudes que es contenen en aquest programa tindran el concepte de subvenció, i en les classes següents:  
1. Subvencions per transferències corrents. Es destinaran per aquest capítol les ajudes a les activitats descrites en l'article tercer, apartats 1, 2 i 6, desplegats respectivament en els articles quart, cinquè i deu, apartat 6.  
2. Subvencions per transferències de capital. A aquest capítol s'afectaran les subvencions que es concedesquen per les activitats descrites en l'article tercer, apartats 3 i 4, desplegats en els articles sisè i setè.  
3. En funció de les característiques dels projectes considerats de caràcter singular descrits en els articles tercer, apartat 5 i vuitè es podran adoptar plans conjunts d'ajudes en els quals es regulen subvencions pels capítols de transferències corrents i de capital indistintament.  
Article deu. Quanties de les ajudes, limita i incompatibilitats  
Les quanties de les ajudes a concedir no podran superar els percentatges següents:  
1. El 80% del cost anual pressupostat de les agències de desenvolupament local, dins dels conceptes, despeses de personal i despeses corrents de funcionament.  
2. El 80% del cost dels estudis esmentats en l'article tercer, apartat 2, i el 50% de la contractació laboral dels experts que s'integren temporalment en la plantilla laboral de l?entitat sol·licitant per la entitat de màxim d'un any i mínim de tres mesos.  
3. El 60% de la participació a què es refereixen els articles tercer, .3, i sisè subscrits per les entitats sol·licitants.  
4. El 60% del cost de realització o adquisició de les inversions en immobilitzat material, esmentades en l'article setè.  
5. En els projectes de caràcter singular de l'article 8 podran ser d'aplicació les ajudes dels apartats 2, 3 i 4, i a més les següents:  
5.1. Subvencions financeres, per a la reducció de fins a 5 punts del tipus d'interès anual, en els préstecs per a inversió que concedesquen les entitats de crèdit d'acord amb el conveni que tinguen subscrit a aquest efecte amb la Generalitat Valenciana.  
5.2. Subvenció de 500.000 pessetes per lloc de treball que es genere directament i amb una modalitat de contractació on es regule la consolidació d'aquests en durada indefinida. Es preveurà a aquest efecte la conversió necessària si la subvenció la realitza inicialment amb modalitat de contractació temporal.   
6. Subvenció,, fins al 60% del cost per a les empreses sol·licitants, del desplaçament dels treballadors esmentats en l'article tercer, 6, referit als exercicis anuals de vigència de la present disposició.  
S'estableixen els límits següents per entitat sol·licitant i exercici pressupostari:  
- 32.969.826 de pessetes en la concessió de subvencions relatives als apartats 1 i 2 anteriors.  
- 17.289.102 de pessetes en les relatives als apartats 3 i 4.  
- Pel que fa a l'apartat 5 (projectes de caràcter singular), el límit global del pla conjunt d'ajudes no podrà superar el 85% de la inversió empresarial referida a conceptes d'immobilizat material.  
- El límit de les ajudes corresponents a l'apartat 6 s'estableix en 3.000.000 de pessetes.  
Les ajudes es concediran en funció de la disponibilitat pressupostària existent i per a la seua concessió es tindran en compte les ajudes procedents d'altres programes competència de la Generalitat Valenciana o d'administracions públiques distintes de l?entitat sol·licitant, així com la dotació a càrrec d'aquestes últimes, de manera que en conjunt no superen el cost efectiu de l'actuació de referència.  
Article onze. Sol·licitud, documentació i termini  
Les entitats esmentades en l'article segon, per acollir-se a les ajudes del Programa ILO hauran de presentar sol·licitud, en funció dels diferents tipus d'actuació regulats en l'article tercer, indistintament en les direccions territorials de la Conselleria de Treball i Afers Socials de la Comunitat Valenciana o en el registre general de la Conselleria de Treball i Afers Socials a València, dirigint-s'hi al Conseller de Treball i Afers Socials.  
La documentació que amb caràcter general s'adjuntarà a la sol·licitud serà la següent:  
1. Acreditació de la personalitat amb què actua l?entitat sol·licitant (administració local, organisme autònom o empresa).  
2. Acord de l?òrgan competent amb què autoritza la indicada sol·licitud.  
3. Memòria en què es desglossen els apartats següents:  
3.1. Actuació que es projecta i la seua justificació com a iniciativa local d'ocupació. Objectius.  
3.2. Necessitat o no, d'elaborar projectes tècnics d'execució d'obres i/o instal·lacions.  
3.3. Pressupost total de l'actuació detallat per conceptes econòmics. 1 exercicis anuals.  
3.4. Fonts de finançament, amb desglossament de les pròpies i de les possibles i/o alternatives.  
3.5. Terminis de realització.  
El termini per formalitzar sol·licituds finalitzarà el dia 31 d'octubre de cada exercici de vigència del Programa ILO.  
Article dotze. Competència, resolució i recursos  
El Conseller de Treball i Afers Socials, dins dels límits pressupostaris vigents, serà competent per resoldre i concedir les ajudes del Programa ILO.  
- Les resolucions del Conseller de Treball i Afers Socials esgotaran la via administrativa i, per això, aquestes únicament seran susceptibles de recurs de reposició, amb caràcter potestatiu, previ a la jurisdicció contenciosa administrativa, en el termini d'un mes des de la notificació d'aquelles.  
Article tretze. Obligacions dels beneficiaris, garanties  
La concessió de les ajudes tindrà, en qualsevol cas, eficàcia demorada a l'acompliment dels termes i de les condicions que determinaren aquelles i, per aixà, els seus destinataris tindran l'obligació de portar a terme la realització dels projectes aprovats d'acord amb el que establesquen les resolucions esmentades, comprometent-s'hi de forma fefaent.  
A aquest efecte, notificades les esmentades resolucions, s'entendrà que els destinataris estan conformes i que les accepten íntegrament, si en el termini de 15 dies no manifestaren per escrit cap objecció o recurs.  
A fi de garantir l'acompliment al·ludit, es podrà exigir de l'entitat beneficiària l'afermament de les seues obligacions mitjançant la constitució d'avals, o garanties reals, a favor de la Generalitat Valenciana, durant el període que s'estime suficient per a això.  
Article catorze. Justificació i pagament  
Amb caràcter general, el pagament de qualsevol quantitat assignada al Programa ILO exigirà la prèvia justificació per al seu lliurament i es determinarà en les resolucions la documentació necessària a aquest efecte.  
Això no obstant, en el cas que els beneficiaris siguen les administracions locals, el pagament es realitzarà en la forma establerta per l'art. 28 de la Llei de Pressupostos vigent, és a dir:  
a) Fins un 60% de les transferències corrents i/o de capital concedides, es podran lliurar immediatament, una vegada realitzada la concessió.  
b) Fins un 25% es pagarà després de l'aportació i comprovació de la documentació justificativa de la correcta aplicació de la suma lliurada per l'apartat anterior.  
c) La resta es pagarà quan es justifique el compliment de les obligacions i la justificació de la despesa programada, per a les referides concessions.  
En qualsevol cas, quan en les actuacions que es presenten hi haja necessitat de realitzar projectes tècnics d'execució, instal·lacions, equipament, etc., aquests s'hauran de sotmetre a informe de l?Oficina Tècnica de la Conselleria de Treball i Afers Socials o, si escau, de tècnics designats pel Conseller de Treball i Afers Socials o pel Director General d'Ocupació i Cooperació.  
Els esmentats informes tècnics s'hauran d'emetre prèviament al lliurament de qualsevol quantitat, excepte quan es tracte d'administracions locals, que podran ser requerides prèviament al segon pagam establert en l'apartat b) anterior.  
Article quinze. Revisió d'expedients  
l'incompliment per part dels ocupadors dels termes i condicions relatades en els articles precedents, com també de les obligacions que els esmentats ocupadors assumesquen una vegada acceptades aquelles, produirà la revocació parcial o total de les resolucions de concessió de les subvencions.  
L'esmentada revocació parcial o total requerirà per a la seua adopció l'obertura d'expedient instruït per la Direcció General d'Ocupació i Cooperació, del qual es donarà audiència als interessats. En serà l'òrgan competent el mateix que va dictar la resolució controvertida i hi serà d'aplicació el sistema de recursos administratius de l'article dotze.  
El falsejament o l'ocultació de dades i documents, quant afecten substancialment la concessió i el Lliurament de fons públics, donarà Lloc, a més, a la deducció de responsabilitats en l'ordre jurisdiccional pertinent.  
Article setze La Conselleria de Treball i Afers Socials, a través de les seues direccions territorials a les províncies de la Comunitat Valenciana, portarà a terme les funcions de control de les subvencions concedides, segons les instruccions emeses per la Direcció General d'Ocupació i Cooperació.  
Correspondrà a la Direcció General d'Ocupació i Cooperació la realització de les funcions d'avaluació del programa en conjunt i del seu seguiment en l?àmbit de la Comunitat Valenciana.  
Per a la realització d'aquestes funcions, s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers, i la col·laboració en el marc que escaiga de la Inspecció de Treball i Seguretat Socials.  
DISPOSICIONS ADDICIONALS  
Primera  
2. Santa Pola, el Sr. Juan Antonio Fernàndez Ciudade notari d'Algete, 3.ª.  
3. La Pobla del Duc, la Sra. Ma Victoria Martín del Olmo Mengual, notària oposició Madrid, 1990.  
4. Carlet, la Sra. Blanca María del Río Ayala, notària de la Sénia, 3ª.  
5. Elx, la Sra. María del Pilar Chofré Oroz, notària de Castelló de la Plana, 1ª.  
6. Oliva, la Sra. María Teresa Marín Garrido, notària de Capellades, 3ª.  
7. Benissa, el Sr. Javier-Màximo Juárez González, notari de Segorbe, 3ª.  
8. Enguera, el Sr. Manuel Ferrer Gómez, notari d'Alcaraz, 3ª.  
9. Lucena del Cid, el Sr Francisco López Colmenarejo, notari oposició Madrid, 1990.  
Valencia, 13 d'abril de 1992.  
El President de la Generalitat Valenciana,  
JOAN LERMA I BLASCO  
El Conseller d'administració Pública,   
EMERIT BONO I MARTINEZ


Còpia Permalink ELI